google/wiki40b huggingface dataset:
Huites-demningen

Huites-demningen, også kjent som Luis Donaldo Colosio , er en statlig eid og drevet 162 meter høy demning med vannkraftverk i kommunen Choix, øverst i vassdraget Río Fuerte i delstaten Sinaloa i det vestlige Mexico. Denne elva renner ut ved byen Los Mochis. Kraftverket har en installert produksjonseffekt på 422 MW fordelt på to turbiner, og anlegget stod ferdigbygget i 1996.
Norddalsbrua

Norddalsbrua er ei jernbanebru av stål over Norddalen øst for Narvik i Nordland. Brua ble tatt i bruk da Ofotbanen ble åpnet i 1902, og var i bruk fram til 1988, da jernbanen ble lagt om i Norddalen. Brua er 180 meter lang. Største høyde over dalbunnen er 40 meter.
Brua ble konstruert i Tyskland og fraktet i deler til Norddalen. Der ble den montert på bare 4 1/2 måned. Den ble bygd fordi Forsvaret krevde at det skulle være minst ei større bru på banen, som skulle kunne sprenges om landet ble invadert av fiendtlige styrker. Da tyskerne invaderte Norge i 1940 (slaget om Narvik), prøvde de norske styrkene å sprenge brua den 14. april. Men brua fikk bare mindre skader, og tyskerne reparerte den i løpet av relativt kort tid.
Senere ble Norddalsbrua forsterket til å tåle 25 tonns akseltrykk, og den ble reparert etter en avsporing i 1975. Da det ble snakk om å skifte ut brua på grunn av alderen, ble det i stedet bestemt å legge om jernbanen. Banen ble bygd et stykke videre opp Norddalen. Den nye traséen ble åpnet i 1988. Norddalsbrua er imidlertid bevart. Omkring 1 000 000 000 tonn malm ble transportert over brua mens den var i bruk.
En modell av Norddalsbrua står på Ofoten Museum.
Rimuloplia

Utbredelse

Slekten er endemisk for Madagaskar.
Hotel Transylvania 2

Om filmen

Filmen er en oppfølger til Hotel Transylvania (2012). Den har kinopremiere i Norge 30. oktober 2015.

Handling

Når den gammel-gammel-gammeldagse vampyren Vlad kommer til hotellet for et improvisert familiesamvær, blir Hotel Transylvania utsatt for en kollisjon av gammeldagshet og moderne kulhet.
Basalgangliene

Historie

Den første anatomiske identifisering av subkortikale strukturer ble publisert av den engelske anatomen Thomas Willis i 1664. På den tiden ble basalgangliene referert til som corpus striatum (det stripete legeme). På begynnelsen av 1800-tallet ble basalgangliene assosiert med motoriske funksjoner, fordi skader i disse områdene ofte førte til forstyrrelser i bevegelseskontrollen hos mennesker. I 1925 beskrev Kinnear Wilson basalgangliene som «hjernens mørke kjeller».

Anatomi

Det er ingen generell enighet om hvilke strukturer basalgangliene omfatter. I noen tilfeller vil man mene at det kun er corpus striatum, som inkluderer putamen, globus pallidus og nucleus caudatus (eller caudate). Nucleus caudatus og putamen utgjør til sammen striatum, mens putamen og globus pallidus til sammen utgjør nucleus lentiformis. Tidligere har nevroanatomer inkludert de fleste av de ikke-kortikale regionene av grå substans i forhjernen i basalgangliene. Der betyr at områder som thalamus, claustrum og amygdala også ble inkludert. I dag vil noen klinikere se basalgangliene som de ikke-kortikale regionene som er spesielt involvert i bevegelsesfunksjoner, og da er thalamus, claustrum og amygdala ikke med. Substantia nigra (den sorte substans) og nucleus subthalamicus i midthjernen, er derimot med i basalgangliene i dag. Substantia nigra omfatter nevroner som frigjør nevrotransmitteren dopamin til nucleus caudatus. Tap av dopamin her fører til Parkinsons sykdom.

Evolusjon and navngivning

«Basalganglia»-lignende områder er funnet i sentralnervesystemet hos mange arter. Striatale og pallidale komponenter kan klart identifiseres i alle amnioter (pattedyr, fugler og reptiler) og amfibier. De anatomiske koblingene mellom disse kjernene og deres farmakologi ser også ut til å være relativt godt bevart. Fisk, har også basalganglia-lignende strukturer, mens de mangler hos de landlevende virveldyrene. Dette feltet er under utforskning, og det finnes få klare data på dette. .
Navnene på de forskjellige kjernene i basalgangliene er forskjellige for forskjellige arter. For eksempel kalles «det interne segmentet i globus pallidus» hos primater «entopenduncular nucleus» hos enkelttannede gnagere. Et annet eksempel er «striatum» og «det eksterne segmentet i globus pallidus» hos primater, som kalles «paleostriatum augmentatum» og «paleostriatum primitivum» hos fugler.

Nevrotransmittorer

Nevronene i basalgangliene bruker mange forskjellige nevrotransmitterer. Den mest brukte er den inhibitoriske transmittoren GABA. Spesielt interessant er nevrotransmittoren i den pigmenterte substantia nigra pars compacta nevroner, kalt dopamin. Avbrudd i produksjon eller overføring av dopamin kan føre til alvorlige motoriske og kognitive forstyrrelser, for eksempel Parkinsons sykdom.
Substantia nigra pars compacta (SNc) overfører dopamin til striatum, og man antar at denne transmittoren spiller en viktig rolle for læring (se LTP/LTD).

Funksjon

Basalgangliene er viktig for motorisk kontroll.
Olav Tryggvason-monumentet

Historikk

Monumentet ble avduket av kong Haakon 18. september 1921 i forbindelse med åpninga av Dovrebanen i juni det året. Kunstverket var vinnerbidraget i en konkurranse administrert av Trondheim kommune og ble gitt som gave fra industribyggeren og grossisten Dyre Halse (1854–1934). Monumentet regnes som et av kunstnerens hovedverk. 
I forbindelse med utsmykninga av byen til 900-årsjubileet for sankt Olav og Trøndelagsutstillingen i 1930 ble det på bakken på torvet rundt monumentet anlagt et solur der søyleskyggen utgjør lilleviseren i uret. Traseen for Ilalinja, ei trikkelinje som ble opprettet av  Trondheim Sporvei i 1901, gikk opprinnelig over Torvet og Munkegata, men ble i 1961 av estetiske grunner flyttet til Prinsens gate – skinnene gikk gjennom solur-mosaikken rundt støtten.
Olavstatuetten, Adresseavisens idrettspris som ble delt ut første gang i 1960, er formet som en miniatyrutgave av Olav Tryggvason-monumentet.
Ki Hong Lee

Karriere

Lee spilte Minho i Maze Runner-filmene. Han har også spilt Paul i TV-serien The Nine Lives of Chloe King, samt hatt gjesteroller i en rekke andre kjente TV-serier, som Victorious, The Secret Life of the American Teenager, Modern Family, New Girl og NCIS: Naval Criminal Investigative Service.
Sternostena

Utseende

Middelsstore (ca. 6 millimeter), avlange, gule og svarte bladbiller. Antennene er forhioldsvis korte, med 11 ledd. Pronotum er rundet, bredere enn langt, fint og tett punktert. Dekkvingene er nokså jevnbrede, med 8 rader av forholdsvis grove punkter, og tre opphøyde lengderibber, i spissen med små pigger. Beina e rganske korte.

Levevis

Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Artene lever på gress.

Utbredelse

Slekten er kjent fra Costa Rica i nord til Argentina i sør.
Ishockey-VM 1997

Ishockey-VM 1996 pulje C

Ishockey-VM 1996 pulje C ble avholdt i Tallinn og Kohtla-Järve i Estland i perioden 23. til 28. mars 1997. I forbindelse med utvidelsen av A-puljen fra 12 til 16 lag fra 1998 rykket de tre beste lagene (Ukraina, Slovenia og Estland) opp til B-puljen, mens Japan var som det beste laget fra Fjernøsten direkte kvalifisert til A-VM. Fra og med 1999 skulle en kvalifiseringsturnering for Fjernøsten avgjøre hvilket asiatisk land som skulle spille i A-VM. Ingen lag rykket ned til pulje D.

Ishockey-VM 1996 pulje D

Ishockey-VM 1997 pulje D ble avholdt i Canillo i Andorra i perioden 23. til 28. mars 1997. De fire beste lagene (Kroatia, Sør-Korea, Spania og Jugoslavia) rykket opp til C-puljen. Ingen lag rykket ned til pulje D.
Liga de Fútbol Profesional Boliviano

Seriesystem

Den bolivianske ligaen har et relativt uvanlig seriesystem og spiller tre turneringer (to serie og én cup) i løpet av året.

Campeonato Apertura

Campeonato Apertura (norsk: Åpent mesterskap) er først og er fra mars til juli. I første fase blir de tolv lagene delt inn i to grupper der de spiller innad i gruppen i tillegg til rivalderbyer på tvers av grupper, som Club Bolicar vs The Strongest eller Oriente Petrolero vs Club Blooming. De beste tre lagene i hver gruppe danner et vinnerhexagonal og resten danner et taperhexagonal. Lagene i hvert hexagonal spiller innad i hver gruppe. Vinneren av vinnerhexagonalet blir mester og kvalifiserer til Copa Libertadores. Nummer to i vinnerhexagonalet og vinneren av taperhexagonalet blir kvalifisert til Copa Sudamericana.

Torneo de Invierno

The Torneo de Invierno (norsk: Vinterturneringen) er en cup der de tolv toppserielagene først spiller mot en lokal rival over to kamper. Vinnerne og de to beste taperne spiller kvartfinaler. Vinneren av cupen kvalifiserer til Copa Sudamericana.

Campeonato Clausura

Campeonato Clausura spilles fra august til oktober i et vanlg serieformat. De to beste lagene kvalifiserer til Copa Libertadores og nummer tre kvalifiserer til Copa Sudamericana. Nedrykk bestemmes av denne konkurransen basert på gjennomsnittspoeng for de to siste sesongene. Klubben på sisteplass rykker direkte ned og erstattes med vinneren av Liga Nacional B. Klubben som kommer på nest sisteplass spiller sluttspillsfinale med nummer to i Liga Nacional B for sisteplass i toppdivisjonen.
Alexander Gustafsson

Alexander Lamberg Gustafsson (født 29. juli 1982 i Sarpsborg) er en norsk tegneserieskaper fra Sarpsborg. Gustafsson lager stort sett tegneserier i grøssersjangeren, men han har også stått bak enkelte humortegneserier.
Ellers har Gustafsson hittil hatt to historier på trykk i Blodige Grøss-serien fra Kelpie forlag.
Karakash (Hotan)

Karakash, Karakax eller Moyu (kinesisk: 墨玉县; pinyin: Mòyù Xiàn; uighur : قاراقاش ناھىيىسى / Karakaş Nahiyisi) er et fylke i den autonome region Xinjiang i Folkerepublikken Kina. Det er understilt prefekturet Hotan.
I 1999 hadde det en befolkning på 394 231 innbyggere.

Kulturminner

Mazhatage-forsvarsverkene (Mazhatage shubao zhi, 麻扎塔格戍堡址) ble i 2006 oppført på Folkerepublikken Kinas liste over kulturminner.

Jernbane

Kashgar-Hotan-jernbanen løper gjennom området.

Vei

Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.
Ungdom i drift

Handling

Servitrisen Karin oppdager at hennes fjortenårige bror Benke er med i en ungdomsliga som gjør innbrudd i kiosker.
Femkamp (kortspill)

Runde 1 (Passrunda)

I runde 1 er det om å gjøre å få så få stikk som mulig. Hvert stikk teller 1 poeng

Runde 2 (Kløverrunda)

I runde 2 er det om å gjøre å få så få kløver som mulig. Hver kløver teller 1 poeng. I noen varianter får spilleren 0 poeng hvis han får alle kløverne.

Runde 3 (Damerunda)

I runde 3 må man unngå damer. Hver dame teller 4 poeng

Runde 4 (Grandrunda)

I runde 4 skal man ta så mange stikk som mulig. Hvert stikk teller 1 minuspoeng

Runde 5 (Kabalrunda)

I runde 5 skal alle 52 kort være med uansett antall spillere. Det er om å gjøre å bli kvitt alle korta man har må hånda, men de må legges ut i riktig rekkefølge. Sjuere skal først i bordet, og fra sjuer bygger man opp til konge og ned til ess. Førstemann etter dealer legger ut ett kort først, og det går på rundgang. Når for eksempel hjerter 7 er lagt ut, kan man legge ut hjerter 6 eller hjerter 8, men bare ett kort av gangen. Dersom man ikke kan legge ut noe sier man "prikk". Hver prikk teller ett poeng. Kabalrunda er ferdig når en spiller har lagt ut alle korta, og de andre spillerne får ett poeng for hvert kort de har igjen på hånda. Denne summen legges til antall prikker og poeng fra tidligere runder, og vinneren er den med færrest poeng
Romans

Handling

Virksomheten ved Stenbrofors er lagt ned. Eieren, Tor Hjelm, har pådratt seg en stor gjeld til en falsk venn, disponent Fredriksson, som egentlig bare vil ha kloa i bruket. Fredriksson tilbyr Hjelm et oppgjør. Han tviler. Som en siste mulighet følger han gartneren Britta Bergmans forslag om å forvandle bruksherregården til hotell, men gjestene uteblir. En dag kommer filmstjernen Greta Garbo dit, men det viser seg bare å være Ann (venninnen til Tors kamerat, Sten) som har kledd seg ut i baskerlue, mørke briller og ulster. Når det i en telefonsamtale fra Stockholm meldes om at Peter Kreuder og hans impressario er på vei til hotellet, tror alle at det er en ny spøk. Kreuder og impressarioen blir tatt imot deretter.
Hemoroide

Venenes drenasje av blod

Venene i huden har drenasje direkte tilbake til høyre kamre i hjertet. Venene som drenerer tarmen fører blodet tilbake gjennom portvenen til leveren før blodet fortsetter tilbake til hjertet. Ved noen leversykdommer kan trykket i portvenen øke. Da finnes to veier som portveneblodet kan ta snarvei til hjertet utenom lever; den ene i venene i anus, den andre i venene nederst i spiserøret.

Behandling

Det finnes salver og stikkpiller med både lokalbedøvelse og hydrokortison, (Proctosedyl og Scheriproct). Hydrokortison bidrar til at blodåreveggen i venen trekker seg sammen. Lokalbedøvelsen demper smerten, siden hemoroider kan være intenst smertefulle, særlig om blodet levrer seg, tromboserer i hemoroiden.
Kosthold med høyt innhold av fiber kan forebygge og bedre plagene ved hemoroider.
Det er mulig å sette strikk på en hemoroide. Den vil hindre blodforsyning ut til hemoroiden som vil falle av. Dersom det er flere hemoroider rundt endetarmsåpningen kan strikkbehandling gi problemer på grunn av fare for arrdannelse og trangere endetarmsåpning.
Det er mulig å fjerne hemoroider ved operasjon. Både strikkbehandling og operasjon gir smerter i endetarmen den første uka etter inngrepet.
Bjølsenparken

Historie

Grunnen parken ligger på hørte under Søndre Bjølsen gård, et gårdsbruk som er nevnt første gang på 1300-tallet. Området parken ligger på var opprinnelig herregårdshage for gården. Alleen på høyderyggen i parken ble i hovedsak plantet omkring 1800, enkelte av trærne kan være så mye som 200 år eldre enn det.
Bybebyggelsen i Kristiania åt seg stadig nordover, og i løpet av midtre 1800-tall mistet Bjølsen gård mesteparten av sine sydlige jordbruksarealer da arbeidernabolaget Bjølsenjordet vokste fram mellom Maridalsveien og herregårdshagen. Herregårdshagen forble imidlertid på gårdens eie fram til hele Bjølsen (unntatt Voldsløkka) ble innlemma i Kristiania i 1878.
I 1900 kjøpte kommunen 34 mål grunn for 4 kroner per kvadratmeter. Mossegaten gikk da gjennom området nord-sør. Parken var ferdig opparbeidet da kommunen kjøpte den, og det var grunnen til at eieren først forlangte 10 kroner per kvadratmeter, en meget høy pris. 
I 1901 ble herregårdshagen inngjerdet, og fikk navnet Bjølsenparken. Fra da var parken stengt i vinterhalvåret og etter mørkets frembrudd om i sommerhalvåret, inntil det ble satt opp belysning i 1938. 
Hjemmets Kolonihager ble grunnlagt i 1912 og har per 2013 109 parseller. Arealet ble kjøpt av kommunen i 1920. Planer om friluftsbad på det arealet kolonihagene ligger ble lagt til side ved vedtak i parkutvalget i 1924, men tatt opp igjen av den politiske ledelsen i kommunen i 1931 før det ble endelig skrinlagt. 
Fra 1940 ble det dyrket poteter i parken i regi av Parkvesenet og med stor frivillig innsats. Under krigen ble alléen noe skadet ved at den tyske krigsmakten hadde brakker i parken og lot sine hester og muldyr gnage bark på trærne.

Kulturtilbud

Et lysthus ble flyttet opp til parken på begynnelsen av 1920-tallet, men dette anlegget er nå fjernet. I stedet har man en konsertscene helt sør i parken, mellom Ormehaugen og kolonihagene. Det har foregått konserter i parken siden dette startet i kommunens regi i 1921 eller noe tidligere. 
I 1922-23 ble det anlagt en 1,1 mål stor lekeplass i parken. Det ble i løpet av 1900-tallet opprettet barneparker i Oslo, deriblant Bjølsen barnepark på adressen Bjølsengata 18. Denne ble lagt ned i 2005, men til erstatning har parken nå tre barnehager i og rundt seg: Bjølsen, Bjølsenhellinga og Bjølsenparken barnehager. Gamle Bjølsen Barnepark ble i 2015 omgjort til et område med parseller og kasser for dyrkingsinteresserte i nærområdet, som bærer navnet Bjølsenjordet etter det gamle navnet på nabolaget mellom herregården og Maridalsveien.
Hus for Bjølsen fritidsklubb med adresse Bjølsengata 20 ble oppført sydøst for parken i 1977.
Skiskyting under Asiatiske vinterleker 2011

Skiskyting under Asiatiske vinterleker 2011. Skiskyting var en av flere sporter under de sjuende Asiatiske vinterleker som ble arrangert i Astana og Almaty i Kasakhstan. Det var fire øvelser for menn og tre for kvinner. Konkurransene ble avviklet i perioden 31. januar til 6. februar 2011. Kasakhstan ble beste nasjon med fem gullmedaljer foran Japan og Kina med en hver.
Osburga av Wessex

Liv og virke

Osburga er kjent kun fra Assers biografi Livet til kong Alfred. Hun er ikke navngitt som vitne til noen charter, heller ikke er hennes død omtalt i Den angelsaksiske krønike. Så langt som det er kjent var hun mot til alle barna til Æthelwulf; hans fem sønner, Æthelstan, Æhelbald, Æhelbert, Æhelred og Alfred, og dessuten en datter, Æthelswith, som ble gift med Burgred, konge av Mercia.
Hun er best kjent for Assers fortelling om en bok med angelsaksiske sanger som viste til Alfred og hans eldre brødre, og tilbød å gi bort boken til den som først kunne lære den utenat. Det var en utfordring som Alfred tok og vant. Selv om det er smigrende fortelling diktet opp av Asser for å vise hvor overlegen Alfred var sine brødre selv som barn, viser den interessen til kvinner av høy status på 800-tallet, at hun kunne lese, og kvinners rolle i undervisningen av barn.
Osburga var datter av Oslac, også kun kjent fra Assers biografi, kong Æthelwulfs pincerna (hovmester), en betydelig myndighetsposisjon ved det kongelige hoff og husholdning. Oslac er beskrevet som en etterkommer av kong Cerdic av Wessexs jydiske nevøer Stuf og Wihtgar som erobret Isle of Wight. I 855 reiste ektemannen Æthelwulf til Roma, og man må anta at Osburga da ikke levde lengre. På hjemveien giftet kongen seg med den tretten år gamle Judith, datter av den karolingske kong Karl den skallete. Han fikk ingen barn med henne. Ved farens død giftet sønnen, Æthelbald, seg med farens enke, sin stemor.
Wilhelm Fabry

Bakgrunn

Wilhelm Fabry var sønn av rettsskriveren Peter «Drees» og hans hustru Margarethe «auf dem Sand». Familienavn i moderne forstand var ikke fullt ut tatt i bruk; Peter kalte seg antagelig etter sin far (Andreas) og fruen etter hvor hun kom fra – det finnes en gate «Auf dem Sand» fremdeles i Hilden. Wilhelms mor var enke fra et tidligere ekteskap og bodde «in der Schmitten» (i smien), formodentlig en enkebolig etterlatt fra arven fra første mann.
På et eller annet tidspunkt begynte Wilhelm å kalle seg «Fabricius», kanskje etter fødselhuset (latinsk faber = smed), og latinisert slik deot ofte var under renessansen. Fødehuset finnes ikke lenger.

Sårlege/kirurg

Årene 1576-1580 fikk han utdannelse hos baderen og sårlegen Johannes Dümgens i Neuss. Årene 1580-1585 arbeidet han som Badergeselle i Düsseldorf hod den ansette kirurg Cosmas Slot (en av Andreas Vesalius's studenter) ved hoffet til hertug Wilhelm V, kalt Wilhelm den rike.
I 1585 fløyttet han til Genève fore å studere under sitt forbilde Jean Griffon. Den 30. juli 1587 giftet Fabry seg med Marie Colinet, datter av boktrykkeren Eustache Colinet, i kirken St. Gervais i Genève.
Årene 1602-1615 var han bykirurg i Payerne (Sveits) og Lausanne. Dette var et verv som ikke har samme rang til felles med denere tiders bykirurger.
På Treff med 8

På Treff med 8 er den åttende utgaven i Treff-serien med vokalstene Inger Lise Rypdal, Gro Anita Schønn og Stein Ingebrigtsen. Platen ble gitt ut våren 1975 på plateselskapet Talent. Gjestene på denne TREFF-utgaven var Guggen og Lars Børke. Låtmaterialet var aktuelle poplåter som Abbas «Bang en Boomerang» på norsk, «Please Mr. Postman» og Lars Børke med låten «Serpico» laget av ham selv.  Tilsammen ble det solgt over 500 000 plater av Treff-serien.
Ålhus kirke

Tidligere kirker

Det stod tidligere en stavkirke på stedet dagens kirke står. Denne kan ha blitt bygd på 11-1200-tallet, og blir nevnt i Bjørgvin Kalvskinn på 1300-tallet. Kirken ble bygd ut på 1600-tallet, og i 1631 sier kilder at den var preget av forfall. Samme år fikk kirken vinduer. I årene fremover er det regnskapsført flere store utbedringer på kirken. Kirken var i privat eie frem til 1723, og var preget av så sterkt forfall at menigheten nektet å gå inn i kirken fordi de var redde for at den skulle falle sammen. Den gamle kirken var noe større en dagens kirke.

Inventar

Altertavlen er fra 1691 og viser Jesu korsfestelse. Alteret er i kleberstein og kommer fra middelalderen. Denne stod i den gamle kirken. Det gjorde også døpefonten. Prekestolen er fra 1640 og har et treskrud i renessansestil. Kirken har også to lysestaker, en ornamentkiste og et dåpsfat fra 1600-tallet samt to lysestaker fra 1700-tallet. Det er også to malerier fra 1700-tallet i kirken. I kirken står det også en lensmannsstol lagd mellom 1600 og 1640 samt en tredør fra 12-1300-tallet. Denne døren stod i den første kirken. De to kirkeklokkene kommer fra 1600-tallet og 1824.
Glemselskurve

Glemselskurven illustrerer minskningen i minnet med tiden. Et relatert konsept er styrke av minne som refererer til varigheten av minne-spor i hjernen. Desto sterkere minne, desto lenger kan vi huske det. En typisk graf av glemsels-kurve viser at mennesker tenderer til å halvere sin hukommelse av nylig innlært materiale i løpet av dager eller uker dersom det ikke skjer en repetering av det innlærte materialet.
Innlæringen av nylig opplevde hukommelseselementer skjer for en stor del i en struktur i hjernen kalt hippocampus, populært kalt havhesten.
Tapinocyba insecta

Utbredelse

Tapinocyba insecta er forholdsvis uvanlig, men har en ganske vid utbredelse i Norge. Den finnes sørøst i Norge, på østlandet og ned langs Sørlandskysten til rundt omkring Kristiansand. Den er registret nord til Sør-Trøndelag, men mangler på vestlandet. Den er vanligere lengre sør i Europa.

Utseende

Tapinocyba insecta er omtrent 2,5 millimeter, og en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er rødbrun, bredt oval, litt flat og forholdsvis liten. Bakkroppen er lysere enn forkroppen, hos hunnen er bakkroppen stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. Beina har lyse og mørkere ringer.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
De finnes helst tidlig om våren og utpå høsten, noe som tyder på at den overvintrer som voksen (imago).
Miriclytus

Utseende

Middelsstore, slanke, mørke trebukker, med mer eller mindre tydelige, lyse tegninger. Antennene er noe fortykkede mot spissen, rundt halvparten så lange som kroppen. Pronotum er rundet. Dekkvingene er jevnbrede. Beina er ganske lange, med svakt klubbeformede lår.

Levevis

Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.

Utbredelse

Slekten er utbredt fra Costa Rica i nord til Bolivia i sør.